Maantieteellisten merkintöjen ja alkuperänimityksen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 114 , 15/05/2002 s. 0014 - 0015



Maantieteellisten merkintöjen ja alkuperänimityksen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2002/C 114/07) Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN ( ) SMM (x) Asiakirjan kansallinen numero: 397 99 006.5 1. Jäsenvaltion toimivaltainen viranomainen Nimi: Deutsches Patent- und Markenamt Markenabteilung 3.2 Osoite: D-81534 München Puhelin (49-89) 21 95-46 22 Faksi (49-89) 21 95-41 43 2. Hakijaryhmittymä 2.1 Nimi: Herkunftsverband Thüringer und Eichsfelder Wurst und Fleisch e. V. 2.2 Osoite: Am Lohfeld 1, D-99310 Arnstadt 2.3 Koostumus: tuottaja/jalostaja (x) muu ( ) 3. Tuotelaji: Luokka 1.2, lihajaloste 4. Tavaraerittely (yhteenveto 4 artiklan 2 kohdassa säädetyistä edellytyksistä) 4.1 Nimi: Thüringer Rostbratwurst 4.2 Tuotteen kuvaus: Luonnonsuoleen (sian tai lampaan suoleen) valmistettu, vähintään 15-20 cm pituinen, melko hienoksi jauhetusta massasta tehty paistomakkara, joka valmistetaan kypsentämättä tai keittämällä ja maustetaan sopivan pikantilla tavalla. Paino: 100-150 g. Koostumus: Sianlihaa, josta rasva on poistettu suurimmaksi osaksi; nahatonta sian poskilihaa; täytteeksi mahdollisesti vasikan- tai naudanlihaa, josta on poistettu jänteet ja johon ei ole lisätty väriaineita; maustesekoitukset vaihtelevat kulloisenkin perinteisen reseptin tai alueellisen mieltymyksen mukaan; suolan ja pippurin lisäksi käytetään varsinkin kuminaa, meiramia ja valkosipulia. Vähintään 51 % käytetyistä raaka-aineista on peräisin Thüringenin alueelta. Rasvapitoisuus: 20 % (± 5 %). Analyyttiset arvot: sidekudosproteiinittomia lihaproteiineja: vähintään 8,5 %; sidekudosproteiinittomien lihaproteiinien osuus lihaproteiineista: vähintään 65 tilavuus-% (histometrinen), vähintään 75 % (kemiallinen) 4.3 Maantieteellinen alue: Thüringenin osavaltio 4.4 Alkuperätodisteet: Thüringer Rostbratwurst -makkaralla on vuosisataiset perinteet. Ensimmäinen asiakirjamaininta on vuodelta 1404. Rudolstadtissa sijaitsevassa valtionarkistossa säilytetään Arnstadtin nunnaluostarin taloudenpitoa koskevaa selvitystä, jonka yhtenä eränä mainitaan "darme czu bratwurstin" (suolet paistomakkaran valmistukseen). Vanhinta tunnettua reseptiä säilytetään Weimarissa sijaitsevassa valtionarkistossa. Se sisältyy 2. heinäkuuta 1613 annettuun Weimarin, Jenan ja Buttstädtin määräykseen, jolla säänneltiin teurastajan ammatin harjoittamista. Myös vuonna 1797 julkaistuun "Thüringisch-Erfurtische Kochbuch" -nimiseen keittokirjaan sisältyy paistomakkararesepti. Nykyään Thüringer Rostbratwurst -makkarat kuuluvat lähes kaikkien Thüringenin alueen lihan- ja makkarantuottajien valikoimiin ja niitä myyviä grillipisteitä on eri puolilla Thüringeniä. Nimityksestä käy edelleen ilmi tuotteen alkuperä, sillä ainakin entisen DDR:n alueella sitä on käytetty ainoastaan aitona maantieteellisen alkuperän ilmaisevana nimityksenä. 4.5 Tuotteen valmistus: Lihasta poistetaan suurin osa rasvasta sekä jänteet ja se jauhetaan lihamyllyssä melko hienoksi massaksi. Tämän jälkeen lisätään mausteet ja sekoitetaan kaikki ainekset kiinteäksi massaksi, jolla täytetään sian tai lampaan suolet. Täytetyt suolet sidotaan noin 20 cm pituisiksi makkaroiksi, jotka sitten kypsennetään 75 °C:n lämmössä läpimitasta riippuen minuutin ajan kutakin läpimitan millimetriä kohti. Makkara myydään tuoreena. 4.6 Yhteys maantieteelliseen alkuperään: Thüringer Rostbratwurst on tuote, jolla on vuosisataiset perinteet. Sitä pitivät arvossa jo Martin Luther ja Johann Wolfgang von Goethe, ja sitä ylistettiin saksalaisessa kirjallisuudessa jo vuonna 1669 (Grimmelshausenin teoksessa "Seikkailukas Simplicissimus"). Aina tunnistettavan herkullisen makunsa ansiosta Thüringer Rostbratwurst on sekä Saksassa että Saksan rajojen ulkopuolella tunnettu ja arvostettu tuote. 4.7 Valvontaelin: Nimi: Thüringer Landesverwaltungsamt Abt. VII - Gesundheits- und Sozialwesen Osoite: Weimarplatz 4, D-99423 Weimar 4.8 Merkintä: SMM (suojattu maantieteellinen merkintä) 4.9 Kansalliset lakisääteiset vaatimukset: ei ole EY-N:o G/DE/00223/2002.01.04 Täydellisen asiakirjan vastaanottopäivä: 4. tammikuuta 2002.